CELEX: 62011CO0069
Language: hu
Date: 2011-12-09 00:00:00
Title: A Bíróság (nyolcadik tanács) 2011. december 9-i végzése.#Connoisseur Belgium BVBA kontra Belgische Staat.#Előzetes döntéshozatal iránti kérelem: Rechtbank van eerste aanleg te Brugge - Belgium.#Az eljárási szabályzat 104. cikke 3. §-ának első albekezdése - Hatodik HÉA-irányelv - 11. cikk A. része (1) bekezdésének a) pontja - Adóalap - Az adóalany által nem felszámított költségek.#C-69/11. sz. ügy.

A Bíróság (nyolcadik tanács) 2011. december 9‑i végzése – Connoisseur Belgium kontra Belgische Staat
      (C‑69/11. sz. ügy)
      „Az eljárási szabályzat 104. cikke 3. §‑ának első bekezdése – Hatodik héairányelv – 11. cikk A. része (1) bekezdésének a) pontja – Adóalap – Az adóalany által nem felszámított költségek”
      Adórendelkezések – Jogszabályok harmonizálása – Forgalmi adók – Közös hozzáadottértékadó-rendszer – Adóalap – Szolgáltatásnyújtás – A szolgáltató által ténylegesen kapott ellenérték – A szerződés szerint kiszámlázható, de ki nem számlázott költségek – Kizártság (77/388 tanácsi irányelv, 11. cikk, A. rész, (1) bekezdés, a) pont) (vö. 22. pont és a rendelkező rész.)
      Tárgy
      
         
               Előzetes döntéshozatal iránti kérelem – Rechtbank van eerste aanleg te Brugge – A tagállamok forgalmi adóra vonatkozó jogszabályainak
                  összehangolásáról – közös hozzáadottértékadó‑rendszer: egységes adóalap‑megállapításról szóló, 1977. május 17‑i 77/388/EGK
                  hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) 11. cikke A. része (1) bekezdése
                  a) pontjának és a közös hozzáadottértékadó‑rendszerről szóló, 2006. november 28‑i 2006/112/EK tanácsi irányelv (HL L 347.,
                  1. o.) 73. cikkének értelmezése – Kedvtelési célú vízi járművek bérbeadása – A vízi járműveket bérbeadó vállalkozás és az
                  azokat bérbe vevő vállalkozás közti, a költségek megosztására vonatkozó megállapodás – Bizonyos költségeknek a bérbe vevő
                  vállalkozás számára történő kiszámlázásának lehetősége – A számlázás hiánya – E nem kiszámlázott költségek után héafizetést
                  előíró nemzeti rendelkezés.
               
            Rendelkező rész
      
         
                   
               
               
                  
               
               
                  	A tagállamok forgalmi adóra vonatkozó jogszabályainak összehangolásáról – közös hozzáadottértékadó‑rendszer: egységes adóalap‑megállapításról
                     szóló, 1977. május 17‑i 77/388/EGK hatodik tanácsi irányelv 11. cikke A. része (1) bekezdésének a) pontját úgy kell értelmezni,
                     hogy az alapügyben szereplőhöz hasonló körülmények között a hozzáadottérték‑adót nem kell megfizetni azon költségek vagy összegek
                     után, amelyeket az adóalany a szerződő féllel szemben a szerződés szerint felszámíthatott volna, felszámításukra azonban nem
                     kerül sor.